text: Fandt våben under razzia mod menneskesmuglere
  28 januar 2015 kl. 13.53
  100 tyske politifolk deltog i en ransagning af to lejligheder i Kiel og Eckernförde osndag. Ved politiaktionen blev fundet store kontantbeløb og våben. En 45-årig syrer blev anholdt.
  Aktionen blev gennemført af Bundespolizeiinspektion Kriminalitätbekämpfung Rostok og statsadvokaten i Kiel.
  To lejligheder i Eckernförde og Kiel blev stormet af 100 politifolk. Ransagningen resulterede i ?omfattende bevismateriale? og skydevåben.
  En 45-årig syrisk mand blev anholdt under aktionen. Da der var mistanke om, at han havde skydevåben blev anholdelsen foretaget af Bundespolitiets specialstyrker.
  Den anholdte og flere medgerningsmænd sigtes for at have været slusere for illegale flygtninge via Tyrkiet, Østrig og Grækenland. 
  Det er bl.a. foregået med falske papirer og hjælp til at få udstedt nye legitimationspapirer.
  Menneskesmuglerne har alene opereret 
  i Tyskland. Tysk politi noterer, at aktionerne mod menneskesmuglere fortsætter.
  